open-index/open-wikipedia-markdown huggingface dataset:
Յուրի Գևորգյան

**Յուրի Ալեքսանդրի Գևորգյան** (), հայ կոմպոզիտոր, ջութակահար։

## Կենսագրություն
Յուրի Գևորգյանը ծնվել է 1931 թվականին Թիֆլիսում։ 1953 թվականին ավարտել է Թբիլիսիի Վանո Սարաջիշվիլիի անվան պետական կոնսերվատորիայի ջութակի դասարանը, 1959 թվականին՝ Երևանի Կոմիտասի անվան պետական կոնսերվատորիայի կոմպոզիցիայի բաժինը (ղեկավար՝ Էդվարդ Միրզոյան)։

1953-1960 թվականներին եղել է Երևանի Ալեքսանդր Սպենդիարյանի անվան օպերայի և բալետի պետական թատրոնի ջութակահար, 1960-2002 թվականներին դասավանդել է Երևանի Խաչատուր Աբովյանի անվան հայկական պետական մանկավարժական համալսարանում, ՀՊՄՀ պրոֆեսոր։ 1970 թվականից ՀԽՍՀ կոմպոզիտորների միության խորհրդի գեղարվեստական ղեկավար։

## Ստեղծագործություններ
Հեղինակ է երաժշտաբեմական, սիմֆոնիկ, կամերային-գործիքային, վոկալ երկերի։

* **Օպերաներ**
** «Խարույկ», «Վերք Հայաստանի», «Տառո»
* 3 երաժշտական կատակերգություն
* Սիմֆոնիա
* Սիմֆոնիետա
* Կոնցերտ շրթհարմոնի կամ սաքսոֆոնի և կամերային նվագախմբի համար
* 3 պիես կամերային նվագախմբի համար. Աղոթք, Վալս, Լեռնցիների պարը
* 4 պիես սաքսոֆոնների կվարտետի համար
* «Կերպարներ»
* Պիեսներ ալտ-սաքսոֆոնի և դաշնամուրի համար (հրատարակվել են Լոնդոնում)
* 2 կանտատ (հրատարակվել են Մոսկվայում)
* Մանկական և պատանեկան պիեսների ժողովածուներ դաշնամուրի և ջութակի համար (հրատարակվել են Վիենայում և Երևանում)
* 2 սոնատ թավջութակի համար
* Մանկական և էստրադային երգեր
* 2 ռոմանս սոպրանոյի և դաշնամուրի համար Վահան Տերյանի խոսքերով

## Ծանոթագրություններ

Կատեգորիա:Կոմպոզիտորներ այբբենական կարգով
Կատեգորիա:Հայ կոմպոզիտորներ
Կատեգորիա:Հայ ջութակահարներ
Սեսիլ

**Սեսիլ** (), 13-ամյա հարավարևմտյան աֆրիկական առյուծ (Panthera leo bleyenberghi), որն ապրում էր Զիմբաբվեի Հարավային Մաթաբելելենդ պրովինցիայի «Խվանգե» ազգային պարկում։ Պարկի գլխավոր տեսարժանությունն էր, Օքսֆորդի համալսարանի հետազոտությունների և ուսումնասիրությունների օբյեկտ։

## Սպանություն
2015 թվականի հուլիսի 1-ին Սեսիլին գնդակահարեց ատամնաբույժ Ուոլթեր Փալմերը, որը 50000 ԱՄՆ դոլար էր վճարել պրոֆեսիոնալ որսորդ Թեո Բրոնքորստին առյուծին սպանելու հնարավորության համար։ Սկզբում Փալմերը վիրավորեց առյուծին նետով, այնուհետև հետապնդեց վիրավոր կենդանուն և մոտավորապես 40 ժամ անց սպանեց հրացանով։ Փալմերը գլխատեց սպանված առյուծին և մաշկազերծեց։ Ռադիոփարոսը, որն ամրացված էր առյուծին, կորավ։

Սեսիլ առյուծի սպանությունը միջազգային հնչողություն ստացավ, այն առաջացրեց կենդանիների պաշտպանների, քաղաքական գործիչների ու հայտնի անձանց վրդովմունքը, ինչպես նաև համացանցի օգտատերերի բացասական արձագանքը։

Զիմբաբվեի բնակիչներ որսորդ Թեո Բրոնքորստը և կալվածատեր Օնեստ Նդլովուն, որն օգնել էր Փալմերին, քրեական պատասխանատվության ենթարկվեցին՝ որսագողության մեղադրանքով։ Նրանց սպառնում է մինչև 10 տարվա ազատազրկում։ Ինքը Փալմերը թաքնվում է ԱՄՆ-ի իր տանը և հավաստիացնում, որ նրան մոլորեցրել են այդ գործողության օրինական լինելու պահով։ Զիմբաբվեի իշխանությունները հայտ ներկայացրին նրան հանձնելու վերաբերյալ։ Փալմերի ատամնաբուժական կլինիկիայի մոտ, որը փակվել է անորոշ ժամանակով, ակցիաներ են իրականացվում Սեսիլի հիշատակին։ Բացի այդ հայտնի դարձավ, որ 2008 թվականին Ուոլթեր Փալմերին արդեն պատասխանատվության են ենթարկել սև արջի անօրինական սպանության համար․ այդ ժամանակ նրան տուգանել են 2939 ԱՄՆ դոլարով։

## Ծանոթագրություններ

## Արտաքին հղումներ
* 
* Wildlife Conservation Research Unit, Department of Zoology, University of Oxford. An academic unit that was tracking Cecil the lion.

Կատեգորիա:Հայտնի առյուծներ
Կատեգորիա:Որսագողություն
Տաբուլա

[մինի|240x240փքս|13-րդ դարի [Կարմինա Բուրանայում պատկերված տաբուլա խաղացողների նկար:]]
**Տաբուլա** (Բյուզանդիայի հունարեն՝ τάβλη, տավլի՝ «տախտակ»), հունահռոմեական սեղանի խաղ, որը հավանաբար նարդի խաղի անմիջական նախնին է։

## Պատմություն
մինի|300x300փքս|Տաբուլա խաղի ամենավաղ նկարագրությունը Բյուզանդիայի կայսեր Զենոնի էպիգրաման է՝ գրված Ագաթիաս Միրենացու կողմից (մ.թ. 6-րդ դար): Ագաթիասը նկարագրում է, թե ինչպես Զենոնը, խաղալով խաղը, զառի անհաջող նետումից հետո թուլացնում է իր դիրքերը: Զենոնը խաղում էր սպիտակներով (նկարում՝ կարմիր խաղաքարեր):
Իսիդոր Սևիլյացու «Ստուգաբանություն» (լատիներեն՝ *Etymologiae)* աշխատության համաձայն՝ տաբուլա խաղը առաջին անգամ հայտնաբերել է մի հույն զինվոր Ալեա անունով՝ Տրոյական պատերազմի ժամանակ։ Տաբուլա խաղի ամենավաղ նկարագրությունը Բյուզանդիայի կայսեր Զենոնի էպիգրամն է՝ գրված Ագաթիաս Միրենացու կողմից (մ.թ. 6-րդ դար)։ Ագաթիասը նկարագրում է, թե ինչպես Զենոնը խաղը խաղալիս զառի անհաջող նետումից հետո թուլացնում է իր դիրքերը։ Տաբուլայի կանոնները վերաձևակերպել է Բեսկ դե Ֆուկիերեսը 19-րդ դարում՝ հիմնվելով այս էպիգրամայի վրա։ Խաղը խաղում էին նարդիի տախտակին նման տախտակի վրա, որն ուներ 24 ակոսիկներ՝ 12 ամեն կողմում։ Երկու խաղացողներից յուրաքանչյուրն ուներ 15 խաղաքար, որոնք շարժում էին դեպի տախտակի հակառակ կողմը՝ ըստ 3 զառերի նետման արդյունքների։ Միայնակ խաղաքարը խոցելի էր դառնում և կարող էր հայտնվել հարվածի տակ։ Նարդիի հետ հիմնական տարբերությունն այն էր, որ նետում էին 3 զառ՝ 2-ի փոխարեն։

Այսօր խաղի հունարեն բառը՝ τάβλη-ը Հունաստանում, Թուրքիայում («թավլա») և Ռումինիայում («տաբլե»)  օգտագործվում է նարդի խաղի համար։

## Ծանոթագրություններ

Կատեգորիա:Սեղանի խաղեր
Կատեգորիա:Բյուզանդիայի մշակույթ
Շատոդյոն (դղյակ)

**Շատոդյոն դղյակ** (), Դյունա կոմսերի նստավայրը Էր և Լուար դեպարտամենտի Շատոդյոն քաղաքում։ Կառուցվել է 12-16-րդ դարերում, պատկանում է Լուարայի դղյակների ընտրյալ շարքին։ Գտնվում է Շարտրից ոչ հեռու, այն առաջինն է Լուարայի դղյակների ցանկում՝ Փարիզից ճանապարհվելիս։

## Պատմություն
Թիբո 5-րդ դե Բլուա կոմսի ժամանակ՝ 1170 թվականին կառուցվել է դոնժոնը։ Մեծ մատուռը կառուցվել է 1451-ից 1493 թվականների միջակայքում։ Բեմը և վերին մատուռը կառուցվել են 1451-ից 1454 թվականներն ընկած ժամանակահատվածում, նավը և հարավային աղոթարանը՝ 1460-1464 թվականներն։ Նշանավոր զորահրամանատար Ժան դե Դյունուան արևմտյան թևը կառուցել է 1459-ից 1498 թվականներին։ Զանգակատունը վեր են բարձրացրել 1493 թվականին։ Ժանի թոռը՝ Ֆրանսուա 1-ին դ'Օռլեան-Լոնգլվիլը, 1469 - 1491 թվականների միջև հյուսիսային թևի պատվանդանային հարկի վրա կառուցում է Լոնգվիլի թևը։ Այս թևի հարկերը 16-րդ դարի առաջին քառորդին ավարտին են հասցնում Ֆրանսուա 2-րդ դե Լոնգվիլի և Լոնգվիլների տոհմի նրա ժառանգները։

## Ճարտարապետություն
Շատոդյոն դղյակը ներառում է.
* Դոնժոն աշտարակ (բարձրությունը՝ 31 մ, տրամագիծը՝ 17 մ),
* Մեծ մատուռը,
* Դյունուա թևը,
* Լոնգվիլ թևը։
Դղյակի որմնանկարների մեջ առանձնանում է Մեծ մատուռի հարավային աղոթատան պատերից մեկին արված Վերջին դատաստանը պատկառազդու որմնանկարը։ Փորձագետներն այն թվագրում են 1500 թվականին։
 
## Պատկերասրահ

Chateaudun - Chateau 01.jpg
Chateaudun - Chateau 04.jpg
Chateaudun Chateau 04.jpg
Chateaudun Chateau 09.jpg
Chateaudun Chateau 10.jpg
Chateaudun Chateau 05.jpg
Chateaudun Chateau 07.jpg
Chateaudun Chateau 11.jpg
Chateaudun Chateau 08.jpg
Cuisines médiévales de l'aile Dunois.jpg


## Ծանոթագրություններ

## Արտաքին հղումներ
* ,  О замке на сайте государственных исторических памятников
*  Официальный сайт города 

Կատեգորիա:Ֆրանսիայի ամրոցներ
Կատեգորիա:Ամրոցներ այբբենական կարգով
Վեներայի դելտան

**Վեներայի դելտան** (), ամերիկացի գրող Անաիս Նինի 1977 թվականին լույս տեսած էրոտիկ բնույթի պատմվածքների ժողովածուն։

## Ընդհանուր տեղեկություններ
«Վեներայի դելտան» պատմվածաշարի վերտառությունն իր մեջ պարունակում է ակնարկ կանացի ցայլքի վերաբերյալ։ Հեղինակն այս պատմվածքները գրել է դեռևս 20-րդ դարի 1940-ական թվականներին, սակայն դրանք լույս են տեսել առանձին գրքով միայն 1977 թվականին։ 1980 թվականին այն վերահրատարակվում է բրիտանացի լուսանկարիչ Բոբ Կարլոս Քլարկի () նկարազարդումներով։ Ամերիկացի գրող և Անաիս Նինի մերձավոր ընկեր Հենրի Միլլերն այսպես է բնորոշել «Վեներայի դելտան». 

## Բովանդակություն

# Հունգարացի խարդախը
# Մաթիլդա
# Գիշերօթիկ դպրոց
# Մատանի
# Մայորկա
# Նկարիչը և բնորդուհիները
# Լիլիթ
# Մարիաննա
# Քողով կինը
# Էլենա
# Բասկը և Բիժուն
# Պիեր
# Մանուել
# Լինդա
# Մարսել

## Էկրանավորում
* 1995 - «Վեներայի դելտան» (), ռեժիսոր՝ Զալման Քինգ ()

## Գրականություն
* Elizabeth Kowaleski-Wallace, *Encyclopedia of Feminist Literary Theory*, Taylor & Francis, 1997, ISBN 0-8153-0824-8, p.&nbsp;190
* Andrew Gibson, *Postmodernity, Ethics and the Novel: from Leavis to Levinas*, Routledge, 1999, ISBN 0-415-19895-X, p.&nbsp;177
* Noël Riley Fitch, *Anaïs: The Erotic Life of Anaïs Nin* (Boston: Little, Brown and Company, 1993) ISBN 0-316-28428-9
* Anne T. Salvatore: *Anais Nin’s Narratives.* University Press of Florida, 2001, ISBN 0813021138.
* Anaïs Nin, *Delta of Venus*, Penguin Books, 2008 ISBN 978-0141-03730-1

## Ծանոթագրություններ

Կատեգորիա:Էրոտիկ վեպեր
Կատեգորիա:1977 վեպեր
Կատեգորիա:Ֆրանսերեն վեպեր
Կատեգորիա:Անգլերեն գրքեր
Կատեգորիա:Անգլերեն գրականություն
Լասլո Չեխ

**Լասլո Չեխ-կրտսեր** () (), հունգարացի լողորդ, օլիմպիական խաղերի վեցակի մրցանակակիր, աշխարհի կրկնակի չեմպիոն, Եվրոպայի 32-ակի չեմպիոն (2003-2016), 2011 թվականի ամառային ունիվերսադայի եռակի չեմպիոն, Հունգարիայի բազմակի չեմպիոն։

Մասնագիտացել է համալիր լողում 200 և 400մ տարածություններում, բատերֆլայում, թիկնալողում և ազատ ոճում։ 200 և 400մ տարածություններում համալիր լողում և 25 մետրանոց լողավազաններում աշխարհի նախկին ռեկորդակիր է, Եվրոպայի և Հունգարիայի բազմակի ռեկորդակաիր է երկար և կարև տարածություններում։

1968 և 1972 թվականների Օլիմպիական խաղերին մասնակցած հունգարացի լողորղ Լասլո Չեխի (1952) ավագի որդին է։

Եվրոպայի առաջնությունների ամենաշատ տիտիղոս ունեցող լողորդներից է. երկար տարածություններում Չեխը ստացել է 21 մեդալ, որոնցից 13-ը ոսկի են, իսկ 25 մետրանոց լողավազանում հունգարացին ունի 25 մեդալ, այդ թվում 19-ը ոսկի:Լասլոն նաև 50 մետրանոց տարածությունում Եվրոպայի 7 առաջնություններում  հաջորդաբար (2004, 2006, 2008, 2010, 2012, 2014, 2016 )ստացել է ամենաքիչը 2 մեդալ, որոնցից գոնե մեկը ոսկի։

Աշխարհի առաջնություններում և Օլիմպիական խաղերում Չեխը մի քանի տարի հաջորդաբար, համալիր և բատերֆլայ ոճերում ստիպված էր պայքարել ամերիկացի Մայքլ Ֆելպսի հետ, ով աշխարհի 23-ակի չեմպիոն է։Արդյունքում, Օլիմպիական խաղերում (2004, 2008, 2012 ) Չեխը ստացավ հինգ մեդալ, որոնցից ոչ մեկը և ոսկի չէին (2008 թվականի խաղերում Հենց Ֆելպսն էր Չեխից առաջ անցել բոլոր երեք տարածություններում, և հունգարացին ստացել էր 3 արծաթե մեդալ)։Իսկ աշխարհի առաջնությունների ժամանակ Չեխը միայն երկու անգամ է ոսկի նվաճել․ 2005 թվականին 400 մետր համալիր լողում և 10 տարի հետո 200 մետր բատերֆլայում։Աշխարհի առաջնության արծաթե և բրոնզե մեդալները թիվը անցնում է 10-ից։ Չեխը աշխարհի 7 իրար հաջորդող առաջնություններից (2003-2015 )չի հեռացել առանց մեդալի։

2006 և 2015 թվականներին ճանաչվել է Հունգարիայի լավագույն մարզիկ, 2005 և 2006 թվականներին Եվրոպայի լավագույն լողորդ։

## Լասլո Չեխը ամառային օլիմպիական խաղերում

## Ծանոթագրություններ

## Արտաքին հղումներ
* Պաշտոնական կայք 
* Լասլո Չեխը  — օլիմպիական վիճակագրություն կայքում *Sports-Reference.com* (անգլ.)
* Անձնագիրը swimrankings.net

Կատեգորիա:2012 թվականի Ամառային օլիմպիական խաղերի բրոնզե մեդալակիրներ
Կատեգորիա:2016 թվականի Ամառային օլիմպիական խաղերի արծաթե մեդալակիրներ
Կատեգորիա:2008 թվականի Ամառային օլիմպիական խաղերի արծաթե մեդալակիրներ
Կատեգորիա:2004 թվականի Ամառային օլիմպիական խաղերի բրոնզե մեդալակիրներ
Կատեգորիա:Հունգարացի լողորդներ
Վեներայի դելտան (այլ կիրառումներ)

**Վեներայի դելտան** կարող է վերաբերել՝
* «Վեներայի դելտան», 1977 թվականին լույս տեսած ամերիկացի գրող Անաիս Նինի էրոտիկ բնույթի պատմվածքների ժողովածուն։
* «Վեներայի դելտան», ռեժիսոր Զալման Քինգի 1995 թվականին նկարահանած ֆիլմը։
Վեներայի դելտան (ֆիլմ)

**Վեներայի դելտան** (), ամերիկացի ռեժիսոր Զալման Քինգի 1995 թվականին նկարահանած էրոտիկ բնույթի դրաման, որի սցենարի հիմքում ընկած է ամերիկացի գրող Անաիս Նինի դեռևս 20-րդ դարի 1940-ական թվականներին գրած, սակայն 1977 թվականին լույս տեսած «Վեներայի դելտան» հանրահայտ պատմվածաշարը։ Ֆիլմի առաջնադիտումը տեղի է ունեցել 1995 թվականի հունիսի 9-ին Թուրքիայում։

## Սյուժե
Ֆիլմում պատմվում է երիտասարդ գրող Ելենայի մասին, ով 1939 թվականին հեռանում է ԱՄՆ-ից և բնակություն հաստատում Փարիզում։ Ելենան հիմնականում գրում է սիրավեպեր և ամեն ջանք գործադրում հանրահայտ գրող դառնալու և ընթերցողների սրտերը գրավելու համար։ Փարիզում նա բուռն սիրավեպ է ունենում ամերիկացի մի երիտասարդ գրողի հետ, սակայն որը երկար չի տևում։ Շուտով Ելենայի ստեղծագործությունները գրավում են խորհրդավոր մի անձնավորության ուշադրությունը և նա սկսում է հովանավորել գրողին։ Սակայն օգնության դիմաց այս անհայտ անձն սկսում է հեղինակից պահանջել էրոտիկ բնույթի պատմվածքներ։ Ֆիլմի վերջում պարզվում է, որ Ելենայի խորհրդավոր հովանավորն այն երիտասարդ ամերիկացի գրողն էր, ում հետ նա կարճ, սակայն բուռն սիրավեպ էր ունեցիլ իր Փարիզ ժամանելու առաջին ամիսներին։

## Դերասանական կազմ

## Ծանոթագրություններ

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1994 դրամա ֆիլմեր
Կատեգորիա:1994 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Էրոտիկ ֆիլմեր
Կատեգորիա:Նյու Լայն Սինեմայի ֆիլմեր
Կատեգորիա:Ֆիլմեր Փարիզի մասին
Արցունքի շատրվան

մինի|Ա.Ս. Պուշկինի կիսանդրին և Արցունքի շատրվանը

**Արցունքի շատրվան** (, , ), սպիտակաթույր մարմարից կերտված շատրվան, որը գտնվում է Բախչիսարայի պալատի տարածքում։ Կառուցվել է 1764 թվականին։ Հռչակվել է ամբողջ աշխարհում շնորհիվ Ալեքսանդր Պուշկինի «Բախչիսարայի շատրվանը» պոեմի։

## Կառուցում
Ավանդույթն ասում է, որ շատրվանի շինարարության նախաձեռնողն է եղել Ղրիմի Քըրըմ Հիրեյ խանը։ Արցունքի շատրվանը կառուցվել է խանի սիրելի հարճի՝ Դիլարայի դամբարանին կից։ Վերջինս իր մահկանացուն կնքել է 1764 թվականին։ Ներկա դրությամբ շատրվանը տեղափոխվել է այդ վայրից։ Հիմա այն գտնվում է Խանսարայի (Բախչիսարայի պալատ) «շատրվանային բակ» հատվածում։ Տեղափոխվել է Դիլարա Բիկեչի դամբարանի պատից դեպի ավելի տեսանելի վայր՝ ի պատիվ Եկատերինա II կայսրուհու Ղրիմ այցելության։

Այսպիսի շատրվաններ Բախչիսարայում էլի կան, հատկապես «Ավազանային բակ»-ում։ Սրա նմանօրինակից կա տեղադրված թուրքական Թոփքափը ամրոցում՝ Ստամբուլում։ Այսպիսի տեսքով շատրվաններ շատ են տեղադրում իսլամադավան երկրներում, հատկապես այդ երկրների սուրբ վայրերում կամ գերեզմանոցներում։

Շատրվանի վերևի՝ ճակատային մասում Շեյխ պոետի բանաստեղծությունն է փորագրված, որը ձոնված է Քըրըմ Հիրեյին։

Իսկ շատրվանի ներքևի մասում գրված է Ղուրանի 18-րդ բանաստեղծության 76-րդ սուրահից մի հատված.

Ռուս քանդակագործ, ճարտարապետ Անդրեյ Իվանովիչ Շտակենշնայդերը ընդօրինակեց Արցունքի շատրվանների դիզայնը, երբ կառուցում էր Սանկտ Պետորբուրգի Փոքր Էրմիտաժի Տաղավարային սրահը։

## Գեղարվեստական գրականության մեջ
* 1820 թվականին Բախչիսարայի պալատ այցելեց ռուս բանաստեղծ Ալեքսանդր Սերգեևիչ Պուշկինը։ Նա պալատում շրջելիս հիացավ այդ շատրվանը տեսնելից։ Ու տպավորված այդ ամենից 1824 թվականին գրեց իր ամենահայտնի պոեմներից մեկը՝ «Բախչիսարայի շատրվանը»։
մինի|աջից|Շատրվանի վրա կաթիլ-կաթիլ թափվում է ջուրը՝ ցողելով վարդերը
* Ղրիմի թաթարների պատմության և մշակույթի թանգարանի աշխատակիցները ամեն օր Արցունքի շատրվանի «վերին ավազանում» երկու թարմ վարդ են տեղադրում։ Դա արվում է այն բանից հետո, երբ Պուշկինի «Բախչիսարայի շատրվանը» պոեմում հիշատակվում է այդ մասին։
Ալեքսանդր Պուշկինի «Բախչիսարայի շատրվանը» պոեմից մի հատված, որի հայերեն թարգմանիչն է Սուրեն Վահունին.

## Գտնվելու վայր
Արցունքի շատրվանը ներկա դրությամբ գտնվում է Ղրիմի Հանրապետության Բախչիսարայ քաղաքում՝ Խանսարայի տարածքում։ Դե յուրե Ղրիմի թերակղզին պատկանում է Ուկրաինայի Հանրապետությանը, իսկ դե ֆակտո՝ Ռուսաստանին։

## Ծանոթագրություններ

## Արտաքին հղումներ

* Другие достопримечательности Бахчисарая
* «Фонтан слез» (Сельсебиль) 

Կատեգորիա:Շատրվաններ
Կատեգորիա:Ուկրաինայի հուշարձաններ
Կատեգորիա:Ռուսաստանի հուշարձաններ
Քերետի տուն

**Քերետի տուն**, Լեհաստանի մայրաքաղաք Վարշավայում կառույց և արվեստի ինստալացիա։ Նախագծել և կառուցել է Յակուբ Ժշեսնին ()։ Անվան պատմությունը կապված է Իսրայելցի գրող և կինոնկարահանող Էդգար Քերետի հետ, ով այս շենքի առաջին վարձակալն էր։ Քերետը նախատեսում է տունը հանձնել իր ընկերոջը երբ ինքը կլքի այն։ Քերետի տունը ամենանեղ հատվածում 92 սմ է, իսկ ամենալայնում 152 սմ։

## Շինությունը
Շինության հիմքը մետաղյա կոնստրուկցիա է։ Այն ունի մեկ ննջարան, լոգարան և հյուրասենյակ։ Ունի երկու չբացվող պատուհան։ Ցերեկային լույսը ներս է թափանցում պատերը կազմող կիսաթափանցիկ ապակե պանելների միջով։ Ողջ ներքին տարածքը ներկված  սպիտակ։ Էլեկտրականությունը ստանում է հարևան տնից; Շենքի ներսում ջրի ավտոնոմ համակարգ կա, որը չի միացած քաղաքային ջրմուղին։ Իր ոչ մեծ չափերի պատճառով շենքում միայն երկու խմիչք սառեցնող սառնարան է տեղադրված։ Հարկից հարկ տեղափոխվելու համար օգտագործում են շարժական աստիճաններ, որոնք հետո փակվում և դառնում են բնակելի մակերես։

Քերետի տան շինարարությունը հաստատվել է Վարշավայի քաղաքապետարանի և Լեհական ժամանակակից արվեստի հիմնադրամի կողմից։ Տունը դասակարգված է որպես Արտ ինստալացիա, քանի որ չի համապատասխանում լեհական քաղաքաշինական նորմերին և կանոններին, չնայած, որ օգտագործվում է, որպես բնակելի տարածք։

## Հասցեն
Քերետի տունը գտնվում է Խլոդնա 22 և Ժելազնա 74 հասցեներում գտնվող տների արանքում և համարվում է աշխարհի ամենանեղ տունը։ Կոնստրուկցիան հավաքված է նախապատերազմյան և ժամանակակից բնակելի տների արանքում։ Քերետը հայտարարել է, որ այս տունը իր համար «իր ընտանիքի հուշարձանն» է, որի մի մասը զոհվել է Երկրորդ համաշխարհային պատերազմի ժամանակ, երբ նացիստական Գերմանիան գրավել էր Լեհաստանը։

## Ծանոթագրություններ

## Արտաքին հղումներ

* Inside the Keret House (fr)
* Keret House website
*Keret House in Warsaw - Video 
*Keret House opening in Warsaw - Image Gallery
*Keret House Is a Finalist of the Architizer A+ Awards

Կատեգորիա:Վարշավայի հուշարձաններ
Պիետրո Մանի

**Պիետրո Մանի** (, ), իտալացի քանդակագործ։

## Կենսագրություն
Պիետրո Մանին ծնվել է Միլանում 1817 թվականին։ Սովորել է Բրերա ակադեմիայում, այնուհետև տեղափոխվել է Աբբոնդիո Սանջորջիոյի արվեստանոց։ Նրա հետագա ստեղծագործական գործունեության վրա մեծ ազդեցություն է ունեցել քանդակագործ Լորենցո Բարտոլինին, ում աշխատանքներն առաջին անգամ տեսել է 1837 թվականին։ Մանին մեկնել է սովորելու Հռոմում։ 1849 թվականին միացել է Ջուզեպպե Գարիբալդիին։ 1850 թվականին ստեղծել է իր առաջին նշանակալի աշխատանքը՝ «Դավիթը պարսատիկով», որը 1855 թվականին ցուցադրվել է Փարիզի համաշխարհային ցուցահանդեսում։ 1860 թվականից քանդակագործության դասեր է տվել Բրերա ակադեմիայում։

Մահացել է Միլանում 1877 թվականին։

## Ստեղծագործություններ
Մանիի հայտնի ստեղծագործություններից են «Ընթերցող աղջիկը» քանդակը (, 1856), որը գտնվում է Միլանի Ժամանակակից արվեստի պատկերասրահում, իսկ կրկնօրինակները տարբեր թանգարանների հավաքածուներում, այդ թվում՝ Աժուդայի ազգային պալատում (Լիսաբոն), Միլանի Լա Սկալա հրապարակում գտնվող Լեոնարդո դա Վինչիի հուշարձանը (ավարտել է 1872 թվականին), Վիկտոր Էմանուիլ II-ի պատկերասրահի քանդակները,  այլաբանական քանդակների խումբ «Il taglio dell'istmo di Suez» (1863, նախկինում Տրիեստի Revoltella թանգարան), բազմաթիվ մարմարյա խմբաքանդակներ։ 1860 թվականին արձաններ է ստեղծել Միլանի տաճարի համար՝ Հուստինոս Փիլիսոփայի արձան (1863)։

## Տես նաև
* La lettrice
* Ջովանի Բատիստա Նիկոլինի

## Պատկերասրահ

Statue of Leonardo da Vinci at Piazza Scala - panoramio.jpg|Լեոնարդո դա Վինչիի հուշարձանը
Ajuda-Andromeda.JPG|ANGÉLICA NO ROCHEDO, Աժուդայի ազգային պալատ
Girl Reading by Magni.jpg|Ընթերցող աղջիկը


## Ծանոթագրություններ

## Աղբյուրներ
*Pietro Magni at Answers.com
* http://www.palacioajuda.pt/pt-PT/coleccoes/escultura/ContentDetail.aspx?id=216 
*Julius Bryant, 'Bergonzoli's Amor degli angeli: the Victorian taste for contemporary Latin Sculpture', Apollo, CLVI (2002): 16-21.

Կատեգորիա:Իտալացի քանդակագործներ
Առյուծի պար

**Առյուծի պար** (), չինական մշակույթի ավանդական պարերից մեկը։ Իրենից ներկայացնում է առյուծի մարմին, կերպար, որի մեջ գտնվող երկու մարդ ղեկավարում են այն։ Պարի բազային շարժումները ավելի շատ կարելի է տեսնել չինական մարտական արվեստում։

Առյուծի պարը, ըստ ավանդության, կատարվում է տարբեր տոների և փառատոնների ժամանակ, որից ամենանշանակալին չինական Նոր տարին է, որը լայնորեն նշվում է ամբողջ աշխարհի չինացիների կողմից։

## Հյուսիսային Չինաստան
Հյուսիսային Չինաստանում առյուծները հիմնականում ելույթ են ունենում զույգով, այդ դեպքում արուի գլխին լինում է կարմիր ժապավեն, իսկ էգի գլխին` կանաչ։ Երբեմն առյուծները հայտնվում են ընտանիքով, երբ մեծերի կողքին ավելանում են նաև կորյունները։

## Հարավային Չինաստան
[230px|right|thumb|Առյուծի պար: [Գուանդուն, Չինաստան]]
Չինաստանի հարավում պարը ավելի խորհրդանիշային է։ Ներկայացումը ավանդաբար կատարվում է չար ուժերին վախեցնելու և հաջողությանը գրավելու համար։ Հարավային առյուծը տեսանելիորեն տարբերվում է. այստեղ օգտագործվում է գույների բազմազանություն, գլուխը ավելի հստակ է առանձնանում մարմնից, աչքերը մեծ են, դնչին հայելի է ամրացված (ենթադրվում է, որ չար ուժերը վախենում են իրենց արտացոլանքից), իսկ գլխի կենտրոնում եղջյուր կա։ Առյուծն ունի շատ տարբերակներ ու ոճեր։ Հարավային առյուծի պարը սկիզբ է առել Գուանդունից։

## Թայվան
[մինի|Առյուծի պար: [Թայվան]]
Թայվանի առյուծի պարը ավելի մոտ է մարտական արվեստին։ Առյուծն այստեղ ավելի հասարակ կառուցվածք ունի, ի տարբերություն հարավային Չինաստանի առյուծի, նրա աչքերն ու բերանը չեն կարող բացվել կամ փակվել։ Տարբերություն կա նաև երաժշտության մեջ և առյուծի մուտքի ժամանակ։

## Վիետնամ, Կորեա, Ճապոնիա, Մալայզիա
[230px|right|thumb|Առյուծի պար: [Ճապոնիա]]
Վիետնամում, Կորեայում, Ճապոնիայում և Մալայզիայում նույնպես առյուծի պարի ավանդույթ կա։ Շրջանից շրջան առյուծները տարբերվում են։ Ճապոնիայում առյուծին կարող է ղեկավարել ինչպես մեկ, այնպես էլ երկու մարդ, կորեական առյուծին երբեմն ղեկավարում են երեքը։

Վիետնամում պարն անվանում են «մուա լան-շի-ռոնգ» (Múa lân-sư-rồng), կորեերեն` «սաջախում» , ճապոներեն` «սիսիմայ» (獅子舞):

Մալայզիայում չինացիները հավատում են, որ առյուծի պարը հեռացնում է չար ուժերին, բերում է երջանկություն և բարեկեցություն։

## Ծանոթագրություններ

Կատեգորիա:Չինաստանի մշակույթ
Կատեգորիա:Չինաստանի պարեր
Կատեգորիա:Չինաստանի տոներ
Բազրկան (Վարդոյի գավառ)

**Բազրկան**, գյուղ Արևմտյան Հայաստանում, Բիթլիսի վիլայեթի Վարդոյի գավառակում։

## Բնակչություն
1990 թվականին ուներ 80 տուն հայ բնակիչ։

## Տնտեսություն
Բնակչության հիմնական զբաղմունքը անասնապահությունն ու երկրագործությունն էր։

## Տես նաև
* Բիթլիսի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Համարակալված գիսաստղերի ցանկ

Ցանկում ներկայացված են գիսաստղեր, որոնք Փոքր մոլորակների կենտրոնի կողմից ստացել են համարներ և նշանակում, և դիտարկվել են առնվազն երկու անցումների ժամանակ։ 2016 թվականի հունիսի դրությամբ հայտնի են 337 համարակալված գիսաստղեր, որոնցից 310-ը Յուպիտերի ընտանիքի գիսաստղեր, 20-ը Հալեյի տիպի գիսաստղեր, 6-ը հիմնական գոտու գիսաստղեր և մեկ երկար պարբերությամբ գիսաստղ (153P/Իկեյա-Ժանգ)։

Հերթական համարից հետո եկող թիվը բնութագրում է գիսաստղի տեսակը՝ P (Պարբերական), C (Ոչ-պարբերական), X (առանց ուղեծրի) կամ D (կորսված)։

Ցանկում բերված գիսաստղերից որոշները հայտնաբերվել են գիսաստղային ակտիվություն ցուցաբերելուց առաջ և ստացել են սկզբում աստերոիդային նշանակում, ինչպես, օրինակ՝ 133P/Էլստ-Պիսառոն, որը մինչ այդ ստացել էր փոքր մոլորակների համարակալմամբ 7968 համարը։ Այս գիսաստղերից որոշներն էլ ունեն և գիսաստղերի, և աստերոիդների հատկանիշներ, ինչպես, օրինակ 95P/Քիրոնը։

Երբեմն գիսաստղերը իրենց ցնդող նյութերի կորստի և արտաքին ձգողական ազդեցությունների պատճառով տրոհվում են մասերի։ Որպես օրինակ է ծառայում 73P/Շվասման-Վախման գիսաստղը, որը տրոհվել է ավելին քան 50 մասերի իր 1995 թվականի պերիհելիով անցման ժամանակ։

## Ցանկ

## 73P/Շվասման-Վախման
73P/Շվասման-Վախման անվանում ստացած գիսաստղը 1995 թվականին տրոհվեց մասերի, վերջին անցման ժամանակ մասերի քանակը առնվազն 67 էր, որոնցից *73P/Շվասման-Վախման C*-ն համարվում է հիմնական գիսաստղի միջուկը։ Այս գիսաստղի մասերի մեծ քանակի պատճառով այն ներկայացվում է առանձին ցանկով՝

## Տես նաև
* Գիսաստղերի ցանկեր ըստ տեսակի
* Պարբերական գիսաստղերի ցանկ
* Ոչ պարբերական գիսաստղերի ցանկ

## Ծանոթագրություններ

Կատեգորիա:Գիսաստղերի ցանկեր
Ընթերցող աղջիկը (քանդակ)

**Ընթերցող աղջիկը** (), քանդակագործ Պիետրո Մանիի 1856 թվականին ստեղծած մարմարե քանդակ, որը գտնվում է Միլանի Ժամանակակից արվեստի պատկերասրահում։

## Պատմություն
Ի տարբերություն ավանդական քանդակների՝ «Ընթերցող աղջիկը» քանդակը չունի անարտահայտիչ աստվածուհու դեմք, այլ դեմքին կան մարդկային արտահայտություններ։ Աղջիկն առանց կոշիկների նստած է աթոռին, որը հենարան է և՛ գրքի, և՛ հագուստի համար և կարդում է բանաստեղծ և դրամատուրգ Ջովանի Բատիստա Նիկոլինիի գրքերից։ Նա նստած է թեք, ինչը նուրբ շարժ է ստեղծում  նրա մարմնի առանցքի շուրջ և կլանված ընթերցում է գիրքը։ Հագին ունի գիշերազգեստ, որն իջնելով՝ բացել է նրա կուրծքը։ Աղջկա ձախ այտին՝ աչքի մոտ, արցունքի կաթիլ կա։ Պարանոցին պարզ թելով կախված է Ջուզեպպե Գարիբալդիի դիմանկարով մեդալիոնը։

Քանդակում մարմնավորված է Իտալիան՝ որպես երիտասարդ, հասունացող երկիր։

## Այլ տարբերակներ
[մինի|«Ընթերցող աղջիկը» քանդակի այլ տարբերակ [Արվեստի ազգային պատկերասրահում]]

«Ընթերցող աղջիկը» քանդակի մեկ այլ օրինակ գտնվում է Վաշինգտոնի Արվեստի ազգային պատկերասրահում։

## Տես նաև
* Պիետրո Մանի
* Ժամանակակից արվեստի պատկերասրահ (Միլան)
* Արվեստի ազգային պատկերասրահ
* Ջովանի Բատիստա Նիկոլինի

## Ծանոթագրություններ

## Արտաքին հղումներ
*Julius Bryant, 'Bergonzoli's Amor degli angeli: the Victorian taste for contemporary Latin Sculpture', Apollo, CLVI (2002): 16-21.
*http://www.palacioajuda.pt/pt-PT/coleccoes/escultura/ContentDetail.aspx?id=216 

Կատեգորիա:Միլանի ժամանակակից արվեստի պատկերասրահի նմուշներ
Կատեգորիա:1856 քանդակներ
Աբբոնդիո Սանջորջիո

**Աբբոնդիո Սանջորջիո** (, ), նեոդասական ժամանակաշրջանի իտալացի քանդակագործ։

## Կենսագրություն
Աբբոնդիո Սանջորջիոն ծնվել է Միլանում։ Սովորել է Բրերա ակադեմիայում։ Կարիերայի սկզբում աշխատել է Veneranda Fabbrica del Duomo di Milano-ում (Միլանի տաճարի պատկառելի գործարան), հետագայում հանրային հուշարձաններ ստեղծելու բազմաթիվ առաջարկներ է ստացել, այդ թվում Թուրինից (Կաստորի, Պոլիդևկի ձիարձանները Թուրինի թագավորական պալատի առջև), Միլանից, Բրեշիայից, Կազալե Մոնֆերատոյից (Կառլ Ալբերտի ձիարձանը)։ Ստեղծել է մեծ քանակությամբ դիմանկար-քանդակներ, որտեղ կարողացել է արտահայտել ռեալիզմի նկատմամբ ունեցած հակումները։

Աբբոնդիո Սանջորջիոյի աշակերտներից է եղել Պիետրո Մանին։

## Ստեղծագործություններ
* Վինչենցո Մոնտիի կիսանդրի
* Կաստորի և Պոլիդևկ ձիարձաններ, Թուրինի թագավորական պալատի առջև
* Ջուզեպպե դե Քրիստոֆորիսի կիսանդրի, Թուրինի բնագիտական թանգարան
* Sestiga della Pace (Խաղաղության կամար), բրոնզե կամար, Միլան
* Կառլո Վիլայի կիսանդրի
* Կառլ Ալբերտի ձիարձան, Մացցինի պալատ, Կազալե Մոնֆերատո
* Քաղաքային թատրոնի շենքի կարիատիդներ, Կազալե Մոնֆերատո

## Պատկերասրահ

20110725 Arco della Pace Milan 5617.jpg|Միլան քաղաքի դարպասը (Porta Sempione)
DSC 0007 - Version 4.jpg|Պոլիդևկի ձիարձանը Թուրինում
Pollux Royal Palace Turin.jpg|Կաստորի ձիարձանը Թուրինում
Palazzo Reale.JPG|Կաստորի և Պոլիդևկ ձիարձանները Թուրինի թագավորական պալատի առջև
Casale Monferrato-piazza Mazzini7.jpg|Կառլ Ալբերտի ձիարձանը Կազալե Մոնֆերատոյում
9129 - Milano - Museo storia naturale - Abbondio Sangiorgio, Gius. De Cristoforis - Foto Giovanni Dall'Orto 22-Apr-2007.jpg|Ջուզեպպե դե Քրիստոֆորիսի կիսանդրին


## Ծանոթագրություններ

## Գրականություն
* Italian Memorial Sculpture: A Legacy of Love

## Արտաքին հղումներ
* 

Կատեգորիա:Իտալացի քանդակագործներ
Իրիդիումի ֆտորիդ(VI)

**Իրիդիումի ֆտորիդ(VI)**, անօրգանական միացություն, իրիդիումի ու պլավիկյան թթվի աղը` IrF6 բանաձևով, դեղին բյուրեղներ, փոխազդում է ջրի հետ։

## Ստացում
* Ֆտորի ու իրիդիումի փոխազդեցությունից` տաքացման պայմաններում.
::\mathsf{Ir + 3F_2 \ \xrightarrow{250^oC}\ IrF_6 }

## Ֆիզիկական հատկություններ
Իրիդիումի ֆտորիդը առաջացնում է դեղին բյուրեղներ։

## Քիմիական հատկություններ
* Փոխազդում է ջրի հետ.
::\mathsf{2IrF_6 + 10H_2O \ \xrightarrow{}\ 2Ir(OH)_4 + 12HF + O_2 }
* Փոխազդում է մետաղական իրիդիումի հետ.
::\mathsf{2IrF_6 + Ir \ \xrightarrow{150^oC}\ 3IrF_4 }

## Գրականություն
* 
* 
* 

Կատեգորիա:Իրիդիումի ֆտորիդներ
Հուեինեն

**Դացզյան Հուեի Նեն**, երբեմն նաև ասում են **Հուի Նեն** կամ **Հոի Նեն** (, 638—713), չինական չան դպրոցի պատրիարք, Չինաստանի ամենակարևոր անձանցից մեկը։ Հուինեն վեցերորդ և վերջին չան պատրիարքն էր։ Ճապոնիայում ավելի հայտնի է, որպես Դաիկան Էնո։ Հուինենը կարևոր հետք է թողել բուդդայական պայծառացման վրա, նա նաև համարվում է չան դպրոցի հիմնադիրը և ժամանակի ընթացքում դարձավ դրա առաջնորդը։

## Կենսագրություն
left|thumb||Վեցերորդ պատրիարքը կտրում է բամբուկը, Լյան Կայի նկարը
Հուեինենը ծնվել է Լուի ընտանիքում, 638 թվականին, Սինչժոում (ներկայումս կոչվում է Սինսինդուն, գտնվում է Գուանդուն նահանգում)։ Երբ նա երեխա էր մահացավ նրա հայրը։ Քանի որ նրա ընտանիքը շատ աղքատ էր, նա հնարավորություն չուներ ստանալ կրթություն, դրա պատճառով որոշ ժամանակ անց նա ընտրեց փայտահատի աշխատանքը։ Մի անգամ նա լսեց, թե ինչպես էր մի մարդ կարդում Ալմաստե սուտրան և դրանից հետո որոշեց դառնալ հոգևորական։ Նա ուղևորվեց հինգերորդ պատրիարք Հունժենի տաճար, այնտեղ նա ուսումնասիրեց սուտրան, որպեսզի դառնա հաջորդ պատրիարքը։

Որոշ ժամանակ անց Հունժենը սկսեց ընտրել իրեն փոխարինողին, աշակերտներին առաջարկելով գրել գատհա (կարճ բանաստեղծություն), որը կարտացոլի գիտությունը։ Հուինենը գրել չգիտեր, բայց երիտասարդ հոգևորականի շնորհիվ նա կարողացավ դա անել։ Այդ գատհան տեսնելով Հունժենը որոշեց որ իրեն պետք է հաջորդի Հուեինենը։ Դրանից հետո հինգերորդ պատրիարքը բոլորից գաղտնի նրան շնորհեց գավաթը և պարեգոտը, դրանով իսկ նրան նշանակելով վեցերորդ պատրիարք։

Հուեինենը վերադարձավ Չինաստանի հարավային շրջանը և հաջորդ 16 տարին անցկացրել է ճգնավորի կյանքով։ Պաշտոնապես վեցերորդ պատրիարքի կոչումը նա ստանում է 676 թվականին, Ֆասինսի տաճարում։ 677 թվականին նա ուղորևում է Բաոլինսի տաճար, որը գտնվում է Շաուչժոում (ներկայիս Շաոգուանը)։ Այդ քաղաքի մեկ այլ տաճարում, որը կոչվում է Դաֆանսի, անցկացնում էր Պրադժանյապարամիտայի և պայծառացման «գաղտնի դասեր»։ Նրան մի քանի անգամ հրավիրում են ներկայանալ կայսրի առաջ, բայց նա ամեն անգամ հրաժարվում է։ Մահվանից հետո կայսր Սյան Ցզունը (806 — 821) նրան շնորհում է «Վեհափառ հայելի» կոչումը։

Մահանալուց առաջ նա ասմունքեց հետևյալ գատհան.

Դրանից հետո, համաձայն ավանդության, նա ասաց «Ես հեռանում եմ» և անհետացավ։

## Ուսում
Հուեինենը համարում է, որ իր ուսման մեջ կարևոր դեր է խաղացել «հանկարծակի պայծառացման» ուսմունքը։ Նա դա ավելի կոնտրետ բացատրել է իր «Վեցերորդ պատրիարքի սուտրա» գրքում (*Լյու ցզու տան ցզին*), որը համարվում է նրա ստեղծագործությունների ժողովածուն։

Հուեինենը համարվում է կոան ավանդույթի գլխավոր հիմնադիրներից մեկը։ Նրա հայտնի կոանը առաջին երեսի մասին էր. «Ինչպիսի՞ն էր քո դեմքը, քո ծնվելուց առաջ»։

## Ծանոթագրություններ

## Գրականություն
* 
* 
* 

## Արտաքին հղումներ
* «Վեցերորդ պատրիաքի սուտրա» գրքի տեքստը Ն. Վ. Աբաևի թարգմանությամբ
* «Վեցերորդ պատրիաքի սուտրա» գրքի տեքստը Ա. Մասլովի թարգմանությամբ

Կատեգորիա:Բուդդայական կրոնավորներ
Կատեգորիա:Բուդդայականներ
Կատեգորիա:Չինացի բանաստեղծներ
Կատեգորիա:Չինացի գրողներ
Կատեգորիա:Չինացի փիլիսոփաներ
Շևրենի

**Շասմի** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գինիկուր կանտոնի կազմի մեջ։ Համայնքի շրջանը՝ Լան։

Համայնքի INSEE կոդը՝ 02183:

## Բնակչություն
2010 թվականի տվյալներով՝ համայնքի բնակչությունը կազմում է 803 մարդ։

## Տնտեսություն
2010 թվականին համայնքի 129աշխատունակ (15-64 տարեկան) բնակիչներից 91-ը տնտեսապես ակտիվ էին, 38՝ ոչ ակտիվ (ակտիվության ցուցանիշը կազմել է 70,5%, 1999 թվականին եղել է 70,5%)։ 91 տնտեսապես ակտիվ բնակիչներից աշխատում էին 88-ը (52 տղամարդ և 36 կին), գործազուրկ էին 3 մարդ (1 տղամարդ և 2 կին)։ 38 տնտեսապես ոչ ակտիվ բնակիչներից 18-ը եղել են աշակերտներ կամ ուսանողներ, 10-ը՝ թոշակառուներ, 10-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Շևրենի 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Էպանի (Էնայի գավառ)

**Էպանի** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիկ սյուր Էն կանտոնի կազմի մեջ։ Համայնքի շրջանը՝ Սուասոն։

Համայնքի INSEE կոդը՝ 02277:

## Բնակչություն
2010 թվականի տվյալներով՝ համայնքի բնակչությունը կազմում է 341 մարդ։ 

## Տնտեսություն
2010 թվականին համայնքի 230 աշխատունակ (15-64 տարեկան) բնակիչներից 156-ը տնտեսապես ակտիվ էին, 74-ը՝ ոչ ակտիվ (ակտիվության ցուցանիշը կազմել է 67,8%, 1999 թվականին եղել է 59,3%)։ 156 տնտեսապես ակտիվ բնակիչներից աշխատում էին 137-ը ( 73տղամարդ և 64 կին), գործազուրկ էին 19 մարդ (6 տղամարդ և 13 կին)։ 74 տնտեսապես ոչ ակտիվ բնակիչներից 20-ը եղել են աշակերտներ կամ ուսանողներ, 23-ը՝ թոշակառուներ, 31-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Էպանի 
 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Շան (Էնայի գավառ)

**Շան** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիկ սյուր Էն կանտոնի կազմի մեջ։ Համայնքի շրջանը՝ Լան։

Համայնքի INSEE կոդը՝ 02159:

## Բնակչություն
2010 թվականի տվյալներով՝ համայնքի բնակչությունը կազմում է 293 մարդ։

## Տնտեսություն
2010 թվականին համայնքի 181 աշխատունակ (15-64 տարեկան) բնակիչներից 135-ը տնտեսապես ակտիվ էին, 46 ը՝ ոչ ակտիվ (ակտիվության ցուցանիշը կազմել է 74,6%, 1999 թվականին եղել է 65,2%)։ 135 տնտեսապես ակտիվ բնակիչներից աշխատում էին 110-ը (57 տղամարդ և 53 կին), գործազուրկ էին 25 մարդ (17 տղամարդ և 8 կին)։ 46 տնտեսապես ոչ ակտիվ բնակիչներից 16-ը եղել են աշակերտներ կամ ուսանողներ, 11-ը՝ թոշակառուներ, 19-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Շան 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Երեքնուկ դաշտային

**Երեքնուկ դաշտային** (նապսատակառան, նապաստակաոտն), (), երեքնուկների ցեղի, ընդավորների ընտանիքի, թիթեռնածաղկավորների ենթաընտանիքն պատկանող բույս։

## Նկարագիր
thumb|left|Երեքնուկ_դաշտային (ձախից): Բուսաբանական նկարը Օտտո Վիլհելմ Տոմեի «''Flora von Deutschland, Österreich und der Schweiz''. 1885» գրքից
Երեքնուկ դաշտայինը միամյա խոտաբույս է, որի բարձրությունը կարող է հասնել մինչև 5-30 սմ։

Ցողունը ուղիղ է,  բազմաճյուղ։

Տերևները կապտականաչ են, եռատերև ու երկարաձիգ-գծավոր։

Ծաղկաբույլը կլորավուն է ծաղկման սկզբում, իսկ ավելի ուշ՝ գլանաձև։

Ծաղիկները մանր բաց վարդագույն ծաղկապսակ ունեն։ Ծաղկապսակը երկարությամբ հավասար է կամ կարճ է բաժակից։

Բաժակը թավամազ ատամիկներով է։

Պտուղը միասերմ հատիկ է։

Ծաղկում է հունիսից սեպտեմբեր ընկած ժամանակահատվածում։

## Տարածում
Երեքնուկ դաշտայինը տարածված է Եվրոպայում և Արևմտյան Սիբիրում: Աճում է չոր թավուտներում, վարելահողերում, անտառահատման տեղերում, անտառեզրերին և ճամփեզրերին։

## Պատկերասրահ

## Գրականություն
* *Губанов,&nbsp;И.&nbsp;А. и др.*&#32;820. *Trifolium arvense* L. — Клевер пашенный&#32;//&#32;Иллюстрированный определитель растений Средней России. В 3 т.&nbsp;— М.: Т-во науч. изд. КМК, Ин-т технолог. иссл., 2003.&nbsp;— Т.&nbsp;2. Покрытосеменные (двудольные: раздельнолепестные).&nbsp;— С.&nbsp;463.&nbsp;— ISBN 9-87317-128-9.

## Արտաքին հղումներ

* 
* Клевер пашенный — Trifolium arvense L.
*  

Կատեգորիա:1753 թվականին նկարագրված բույսեր
Կատեգորիա:Բակլազգիներ
Կատեգորիա:Եվրոպայի բուսական աշխարհ
Կատեգորիա:Թիթեռնածաղկավորներ
Շիվր Վալ

**Շիվր Վալ** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ֆեր ան Տարդենուա կանտոնի կազմի մեջ։ Համայնքի շրջանը՝ Սուասոն։

Համայնքի INSEE կոդը՝ 02190:

## Բնակչություն
2010 թվականի տվյալներով՝ համայնքի բնակչությունը կազմում է 585 մարդ։

## Տնտեսություն
2010 թվականին համայնքի 371 աշխատունակ (15-64 տարեկան) բնակիչներից 267-ը տնտեսապես ակտիվ էին, 104-ը՝ ոչ ակտիվ (ակտիվության ցուցանիշը կազմել է 72,0%, 1999 թվականին եղել է 70,1%)։ 267 տնտեսապես ակտիվ բնակիչներից աշխատում էին 238-ը (125 տղամարդ և 113 կին), գործազուրկ էին 29 մարդ (14 տղամարդ և 15 կին)։ 140 տնտեսապես ոչ ակտիվ բնակիչներից 23-ը եղել են աշակերտներ կամ ուսանողներ, 48-ը՝ թոշակառուներ, 33-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Շիվր Վալ 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Շուի (Էնայի գավառ)

**Շուի** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիլեր Կոտրե կանտոնի կազմի մեջ։ Համայնքի շրջանը՝ Շատո Տերրի։

Համայնքի INSEE կոդը՝ 02192:

## Բնակչություն
2010 թվականի տվյալներով՝ համայնքի բնակչությունը կազմում է 395 մարդ։

## Տնտեսություն
2010 թվականին համայնքի 268 աշխատունակ (15-64 տարեկան) բնակիչներից 200-ը տնտեսապես ակտիվ էին, 68-ը՝ ոչ ակտիվ (ակտիվության ցուցանիշը կազմել է 74,6%, 1999 թվականին եղել է 71,7%)։ 200 տնտեսապես ակտիվ բնակիչներից աշխատում էին 176-ը (103 տղամարդ և 73 կին), գործազուրկ էին 24 մարդ (10 տղամարդ և 14 կին)։ 68 տնտեսապես ոչ ակտիվ բնակիչներից 22-ը եղել են աշակերտներ կամ ուսանողներ, 16-ը՝ թոշակառուներ, 30-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Շուի 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Շիեռի

**Շիեռի** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Շատո Տիերի կանտոնի կազմի մեջ։ Համայնքի շրջանը՝ Շատո Տերրի։

Համայնքի INSEE կոդը՝ 02187:

## Բնակչություն
2010 թվականի տվյալներով՝ համայնքի բնակչությունը կազմում է 1055 մարդ։

## Տնտեսություն
2010 թվականին համայնքի 627 աշխատունակ (15-64 տարեկան) բնակիչներից 463-ը տնտեսապես ակտիվ էին, 164-ը՝ ոչ ակտիվ (ակտիվության ցուցանիշը կազմել է 73,8%, 1999 թվականին եղել է 65,4%)։ 463 տնտեսապես ակտիվ բնակիչներից աշխատում էին 415-ը (212 տղամարդ և 203 կին), գործազուրկ էին 48 մարդ (19 տղամարդ և 29 կին)։ 164 տնտեսապես ոչ ակտիվ բնակիչներից 38-ը եղել են աշակերտներ կամ ուսանողներ, 86-ը՝ թոշակառուներ, 40-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Շիեռի 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Էռլոն

**Էռլոն** (), համայնք Ֆրանսիայի Պիկարդիա մարզում՝ Էնա գավառի Մարլ կանտոնի Լան շրջանում։

Համայնքի INSEE կոդը՝ 02283:

## Բնակչություն
2010 թվականի տվյալներով՝ համայնքի բնակչությունը կազմում է 404 մարդ։ 

## Տնտեսություն
2010 թվականին համայնքի 194 աշխատունակ (15-64 տարեկան) բնակիչներից 127-ը տնտեսապես ակտիվ էին, 67-ը՝ ոչ ակտիվ (ակտիվության ցուցանիշը կազմել է 65,5%, 1999 թվականին եղել է 68,8%)։ 127 տնտեսապես ակտիվ բնակիչներից աշխատում էին 110-ը (69 տղամարդ և 41 կին), գործազուրկ էին 17 մարդ (5 տղամարդ և 12 կին)։ 67 տնտեսապես ոչ ակտիվ բնակիչներից 19-ը եղել են աշակերտներ կամ ուսանողներ, 19-ը՝ թոշակառուներ, 29-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Էրլոն 
 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Ջորջ Չաքիրիս

**Ջորջ Չաքիրիս** (, ծնվ. ), ամերիկացի պարող, երգիչ և դերասան, «Օսկար»-ի մրցանակակիր։

## Կենսագրություն
Ջորջ Չաքիրիսը ծնվել է Օհայոյում հույն գաղթյալների ընտանիքում։ 1947 թվականին 12 տարեկան հասակում նա առաջին անգամ հանդես եկավ մեծ էկրանին «Սիրո երգը» ֆիլմում Քեթրին Հեփբերնի հետ միասին գլխավոր դերում, որտեղ կատարեց երգչախմբում երգող փոքրիկ տղաներից մեկի դերը։ Պատանի տարիներին Չաքիրիսըայցելում էր պարի դպրոց, իսկ միջնակարգ դպրոցն ավարտելուց հետո երեկոյան սկսել է երգի և դիամատիկական արվեստի դասեր վեցնել՝ կեսօրներին աշխատելով Լոս Անջելեսի տոնավաճառներից մեկում։

1950-ական թվականների ընթացքում նա հայտնվել է կինոյում, որպես կանոն, երգչախմբի անդամի կամ պարող կարգավիճակով։ Հանդես է եկել այնպիսի ֆիլմերում, ինչպիսիք են «Ջենթլմենները նախընտրում են շիկահերների» (1953), «Պայծառ Սուրբ ծնունդ» (1954) և «Ծաղիկների թմբուկի երգը» (1961):

Ջորջ Չաքիրիսը հաջողության գագաթնակետին հասավ 1961 թվականին, երբ կատարեց Բեռնարդոյի դերը «Վեսթսայդյան պատմություն» բրոդվեյան մյուզիքլի կինոտարբերակում։ Այդ ֆիլմի համար դերասանն արժանացավ «Օսկար»-ի և «Ոսկե գլոբուս»-ի երկրորդ պլանի լավագույն դերը կատարելու համար։

Կինոյի կարիերայի հետ միասին՝ Չաքիրիսը հանդես էր գալիս նաև Բրոդվեյում և նկարահանվում էր հեռուստատեսությունում։ 1960-ական թվականների սկզբին կայացավ նրա երաժշտական առաջնելույթը, ինչից հետո նա ձայնագրեց մի քանի հաջողակ հիթեր։ 1970-ական թվականների սկզբից Չաքիրիսը մեծավ մասամբ զբաղվում էր հեռուստատեսային գործունեությամբ, որտեղ հաջորդ քսան տարիների ընթացքում հայտնվել է այդ տարիներին հանրահայտ մի շարք սերիալներում, որոնց թվում էին «Նա սպանություն է գրել» և «Սանտա Բարբարա» սերիալները։ 1996 թվականին նա ավարտեց իր դերասանական կարիերան, իսկ նրա նոր աշխատանքը դարձավ արծաթից զարդերի պատրաստումը, որը նրա երբեմնի հոբբին էր։

## Մրցանակներ
* Օսկար 1962 — «Երկրորդ պլանի լավագույն դերասան» («Վեսթսայդյան պատմություն»)
* Ոսկե գլոբուս 1962 — «Երկրորդ պլանի լավագույն դերասանа» («Վեսթսայդյան պատմություն»)

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի երգիչներ
Կատեգորիա:Ամերիկացի պարողներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Երկրորդ պլանի լավագույն դերասան Օսկարի մրցանակակիրներ
Էպ (Էնայի գավառ)

**Էպ** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Լան 2 կանտոնի կազմի մեջ։ Համայնքի շրջանը՝ Լան։

Համայնքի INSEE կոդը՝ 02282:

## Բնակչություն
2010 թվականի տվյալներով՝ համայնքի բնակչությունը կազմում է 411 մարդ։ 

## Տնտեսություն
2010 թվականին համայնքի 278 աշխատունակ (15-64 տարեկան) բնակիչներից 221-ը տնտեսապես ակտիվ էին, 57-ը՝ ոչ ակտիվ (ակտիվության ցուցանիշը կազմել է 79,5%, 1999 թվականին եղել է 69,1%)։ 221 տնտեսապես ակտիվ բնակիչներից աշխատում էին 194-ը (98 տղամարդ և 96 կին), գործազուրկ էին 27 մարդ (14 տղամարդ և 13 կին)։ 57 տնտեսապես ոչ ակտիվ բնակիչներից 11-ը եղել են աշակերտներ կամ ուսանողներ, 28-ը՝ թոշակառուներ, 18-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Էպ 
 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Էֆրի

**Էֆրի** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Իրսոն կանտոնի կազմի մեջ։ Համայնքի շրջանը՝ Վերվեն։

Համայնքի INSEE կոդը՝ 02275:

## Բնակչություն
2010 թվականի տվյալներով՝ համայնքի բնակչությունը կազմում է 353 մարդ։ 

## Տնտեսություն
2010 թվականին համայնքի 241 աշխատունակ (15-64 տարեկան) բնակիչներից 158-ը տնտեսապես ակտիվ էին, 83-ը՝ ոչ ակտիվ (ակտիվության ցուցանիշը կազմել է 65,6%, 1999 թվականին եղել է 61,5%)։ 158 տնտեսապես ակտիվ բնակիչներից աշխատում էին 125-ը (82 տղամարդ և 43 կին), գործազուրկ էին 33 մարդ (19 տղամարդ և 14 կին)։ 83 տնտեսապես ոչ ակտիվ բնակիչներից 20-ը եղել են աշակերտներ կամ ուսանողներ, 20-ը՝ թոշակառուներ, 43-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Էֆրի 
 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Ըմբշամարտը 2016 օլիմպիական խաղերում-Տղամարդկանց հունահռոմեական 66 կգ

**Տղամարդկանց հունահռոմեական 66 կգ** մրցույթ Ամառային Օլիմպիական խաղեր 2016-ի ընթացքում, որը տեղի ունեցել Բրազիլիայի Ռիո դե Ժանեյրո քաղաքում։ Այն տեղի է ունեցել 2016 թվականի օգոստոսի 16-ին Օլիմպիական ուսումնական կենտրոնի – 3-րդ դահլիճում։ Եզրափակչում սերբ մարզիկ Դավոր Շտեֆանեկը մրցավարների կողմնակալության պատճառով հաղթեց հայ ըմբիշ Միհրան Հարությունյանին։

## Արդյունքներ
### Եզրափակիչ

### Վերին հատված

### Ներքին հատված

### Սփոփիչ գոտեմարտեր

## Ծանոթագրություններ

Կատեգորիա:Ամառային Օլիմպիական խաղեր 2016 իրադարձություններ
Փնտրում դեպի լայնություն

**Փնտրում դեպի լայնություն**, գրաֆը շրջանցելու մեթոդներից մեկը։ Այն սկսվում է ծառի արմատից (կամ կամայական այլ հանգույց, երբեմն անվանում են «փնտրման բանալի») և սկզբում բացահայտում է հարևան  հանգույցներին մինչև մյուս կարգի հարևաններին բացահայտելը։

Ալգորիթմը ստեղծվել է ուշ 1950-ականներին Էդվարդ Մուրի կողմից, ով օգտագործել է լաբիրինթից կարճագույն ճանապարհը գտնելու համար, և իրարից անկախ բացահայտվել է Լիի կողմից, որպես լարի երթուղայնացման ալգորիթմ (հրատարակվել է 1961)։

## Փսեուդոկոդ
**Մուտք**։ Գրաֆ և գրաֆի սկզբնական գագաթը

**Ելք**։ Բոլոր գագաթները հասանելի են այն արմատից, որը բացահայտված է։

Փնտրում դեպի լայնության ոչ-ռեկուրսիվ ներկայացումը


```java
Breadth-First-Search(Graph, root):

    for each node n in Graph:            
        n.distance = INFINITY        
        n.parent = NIL

    create empty queue Q

    root.distance = 0
    Q.enqueue(root)

    while Q is not empty:        
    
        current = Q.dequeue()
    
        for each node n that is adjacent to current:
            if n.distance == INFINITY:
                n.distance = current.distance + 1
                n.parent = current
                Q.enqueue(n)
```


### Ավելի մանրամասն
Այս ոչ-ռեկուրսիվ ներկայացումը նման է փնտրում դեպի խորության ոչ-ռեկուրսիվ ներկայացմանը, բայց տարբերվում է երկու բանով․

# օգտագործում է հերթ սթեքի փոխարեն
# այն ստուգում է, թե հանգույցը բացահայտվել է, մինչ հերթի մեջ գցվելը, այլ ոչ թե հետաձգում ստուգումը, մինչև գագաթը դուրս կբերեն հերթից։

Յուրաքանչյուր գագաթի (կամ հանգույցի) երկարությունը պետք է, երբ գրաֆի գագաթների միջև փնտրում ենք կարճագույն ճանապարհը։ Ալգորիթմի սկզբում յուրաքանչյուր գագաթի երկարությունը անսահմանություն է, որը ուղղակի ցույց է տալիս, որ գագաթը դեռ չի բացահայտվել, այսպիսով այն սկզբնական գագաթից չունի հեռավորություն։ Կարող ենք օգտագործել ուրիշ սիմվոլներ, օրինակ՝ -1:

Յուրաքանչյուր գագաթի ծնող հատկությունը կարող է օգտակար լինել կարճագույն ճանապարհը գտնելու համար։

«NIL»-ը ուղղակի սիմվոլ է, որը ցույց է տալիս ինչ-որ բանի բացակայությունը, այս դեպքում ցույց է տալիս ծնող (կամ նապորդի) հանգույցի բացակայությունը, երբեմն, «NIL»-ի փոխարեն օգտագործում են «null», «none» կամ «nothing»։

Նշում, որ հանգույց բառը երբեմն փոխվում է գագաթ բառով։

### Օրինակ
Լայնության ծառի հետևյալ օրինակը ստացվել է՝ կիրառելով փնտրում դեպի լայնություն՝ Ֆրանկֆուրտից։ 

## Ծանոթագրություններ

Կատեգորիա:Գրաֆների ալգորիթմներ
Կատեգորիա:Փնտրման ալգորիթմներ
Լորեդանա Դինու

**Լորեդանա Դինու** (ռում.՝ Loredana Dinu, ), ռումինացի սուսերամարտիկ։

Ռումինիայի ազգային հավաքականի կազմում դարձել է Աշխարհի և Եվրոպայի չեմպիոն։

## Կենսագրություն
Դինուն սկսել է զբաղվել սուսերամարտով 11 տարեկանից։ Նրա առաջին մարզիչները եղել են Դումիտրու Պոպեսուն և Ռադու Միտրաչոուն։

Նա մասնակցել է առաջի ազգային առաջնությանը 15 տարեկանում։

2010 և 2011 թվականներին դարձել է Աշխարհի թիմային առաջնության չեմպիոն։

2016 թվականին մասնակցել է Օլիմպիական խաղերին և դարձել է չեմպիոն։

## Ծանոթագրություններ

## Արտաքին հղումներ
* Էջը eurofencing.info կայքում 

Կատեգորիա:1984 ծնունդներ
Կատեգորիա:Ապրիլի 2 ծնունդներ
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:Աշխարհի չեմպիոններ
Կատեգորիա:Եվրոպայի չեմպիոններ
Բաշվան (Չարսանջակի գավառ)

**Բաշվան**, գյուղ Արևմտյան Հայաստանում, Խարբերդի վիլայեթի Չարսանջակի գավառակում։ Գտնվում էր Արածանիի ջրբաժան լեռների մոտ, ջրբաժան գծից հարավ, գետափից 3 կմ հյուսիս` սարալանջի վրա։

Բնակչության մասին տվյալներ չեն պահպանվել։

## Տես նաև
* Խարբերդի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Մանբիջի օպերացիա

**Մանբիջի օպերացիա** (), զինված բախում Սիրիայի դեմոկրատական ուժերի և ԻԼԻՊ-ի գրոհայինների միջև, որը սկսվել է 2016 թվականի մայիսի 31-ին։ Գործողության հիմնական նպատակը եղել է Սիրիայի Հալեպի մարզի Մանբիջ քաղաքի և հարակից շրջանների գրավումը։ Գործողության հիմնական նպատակը եղել է ԻԼԻՊ-ի կապի կտրումը արտաքին աշխարհի հետ և արգելելը զինված գրոհայինների հոսքը դեպի Թուրքիա և Եվրոպա։ Գործողության ընթացքում ԱՄՆ ռազմաօդային ուժերը հիսունհինգ ավիահարված է հասցրել ԻԼԻՊ-ի հենակետերին։ 2016 թվականի օգոստոսի 12-ին Սիրիայի դեմոկրատական ուժերը հայտարարեցին, որ գրավել են Մանբիջ քաղաքը։

Մինչ 2015 թվականի դեկտեմբերիը քրդական անկանոն ուժերը գրավել էին Մանբիջին հարակից Թիշրին Դամ տեղանքը, որի տարածքով հոսում է Եփրատ գետը։ Սա Մանբիջի օպերացիայի սկսման սկիզբն էր։ Սիրիայի դեմոկրատական ուժերը ձևավորվել էին 2015 թվականի հոկտեմբերին։ ներառում է քրդական ազգային ինքնապաշտպանության (Ազգային ինքնապաշտպանության խմբավորումը և Կանանց ինքնապաշտպանության խմբավորում), արաբական տարբեր ընդդիմադիր խմբեր, որոնք մտնում են Սիրիական արաբական կոալիցիայի մեջ, ինչպես նաև ասորական, հայկական և թուրքմենական խմբավորումներ։

Մինչ 2016 թվականի մարտի 30-ը ԱՄՆ ռազմաօդային ուժերը հասցրել էին 25 ավիահարված։ Ապրիլի 2-ին ՍԴՈՒ-ի կազմում կռվող քրդական 6 խմբավորումներ կազմեցին Մանբիջի ռազմական խորհուրդը, որի հիմնական նպատակը կայանում էր ռազմավարական խորհրդատվության տրամադրումը կռվող զինյալներին։ Ապրիլի 3-ին ԱՄՆ-ն կոչ արեց Թուրքիային օժանդակելու Մանբիջի օպերացիան, սակայն թուրքական կողմը երկու պահանջ ներկայացրեց հակաիսլամիստական կոալիցիային միանալու համար։ Թուրքիան պահանջում էր, որ Սիրիայի արաբները, ովքեր կռվում էին ՍԴՈՒ-ի կազմում պետք է լքեն ՍԴՈՒ-ի շարքերը։ Երկրորդ պահանջի համաձայն Միացյալ Նահանգները պետք է օգներ Թուրքիային՝ քրդերի դեմ պայքարում։ Թուրքական կողմի փոխանցմամբ ապրիլի 4-ին ամերիկացի գեներալներից կազմված պատվիրակությունը ժամանել է Թուրքիա՝ քննարկելու Մանբիջի ազատագրման ծրագիրը։ Թուրքիան հայտարարեց, որ ինքը չի օգնի, բայց նաև չի խանգարի Սիրիայի դեմոկրատական ուժերին՝ գրավելու Մանբիջ քաղաքը։

2016 թվականի օգոստոսի 12-ին հայտարարվեց, որ Սիրիայի դեմոկրատական ուժերը գրավել են Մանբիջ քաղաքը։ Գրավման օպերացիային օժանդակել են ամերիկյան, բրիտանական, ֆրանսիական և գերմանական ուժերը, չնայած որ, Գերմանիայի կառավարությունը հրաժարվում է այս փաստից։ Ներկայումս ՍԴՈՒ-ն հզոր պաշտպանական ամրություններ է կառուցում շրջանի հյուսիսային մասում։

## Ծանոթագրություններ

## Արտաքին հղումներ
*The YPG's Next Move: A Two Front War for the Manbij Pocket
*Holding Territory Taken From ISIS in the Manbij Pocket
*On the Front Line in the Bloody Fight to Take Manbij From ISIS

Կատեգորիա:2016 իրադարձություններ
Կատեգորիա:Սիրիական ճգնաժամ
Այծեղջյուրի արևադարձը

**Խեցգետնի արևադարձը** (), 1938 թվականին Փարիզում լույս տեսած ամերիկացի գրող Հենրի Միլլերի կիսաինքնակենսագրական վեպը։

Կատեգորիա:Հենրի Միլլերի վեպեր
Կատեգորիա:1938 վեպեր
Կատեգորիա:Անգլերեն վեպեր
Կատեգորիա:1939 թվականի ամերիկյան վեպեր